**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS BENDROJO PLANO KEITIMO PASLAUGŲ SUTARTIES PASIRAŠYMO**

2019 m. sausio 24 d. Nr. 34-1581

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. [5TS-1439](http://www.infolex.lt/lazdijai/Default.aspx?Id=3&DocId=34621) „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu, Lazdijų rajono savivaldybės taryba nusprendžia:

Pritarti, kad Lazdijų rajono savivaldybės administracijos direktorius pasirašytų bendrojo plano keitimo paslaugų pirkimo įgyvendinant projektą Kraštovaizdžio formavimas Lazdijų rajono savivaldybėje (II etapas) sutartį su viešųjų pirkimų konkursą pagal Lietuvos Respublikos viešųjų pirkimų įstatymą laimėjusia viešąja įstaiga Vilniaus Gedimino technikos universitetu už ne didesnę kaip 54450 (penkiasdešimt keturis tūkstančius keturis šimtus penkiasdešimt eurų) Eur sumą su PVM.

Savivaldybės meras

Parengė

Aivaras Tulaba

2019-01-17

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS BENDROJO PLANO KEITIMO PASLAUGŲ SUTARTIES PASIRAŠYMO“ PROJEKTO**

**AIŠKINAMASIS RAŠTAS**

2019-01-17

Lazdijų rajono savivaldybės tarybos sprendimo „Dėl Lazdijų rajono savivaldybės bendrojo plano keitimo paslaugų sutarties pasirašymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. [5TS-1439](http://www.infolex.lt/lazdijai/Default.aspx?Id=3&DocId=34621) „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu.

Šio projekto tikslas – pritarti Lazdijų rajono savivaldybės teritorijos bendrojo plano keitimo paslaugų sutarties pasirašymui su viešąja įstaiga Vilniaus Gedimino technikos universitetu, laimėjusia bendrojo plano keitimo paslaugų pirkimo įgyvendinant projektą Kraštovaizdžio formavimas Lazdijų rajono savivaldybėje (II etapas) supaprastinto pirkimo atvirą konkursą. Pasirašoma sutartis – dvišalė, tarp Lazdijų rajono savivaldybės administracijos ir viešųjų pirkimų konkursą laimėjusios viešosios įstaigos Vilniaus Gedimino technikos universiteto.

Konkurso sąlygos bei sutarties projektas buvo patvirtinti Lazdijų rajono savivaldybės administracijos direktoriaus 2018 m. lapkričio 2 d. įsakymu Nr. [10V-981](http://10.103.1.4:49201/aktai/Default.aspx?Id=3&DocId=49466) „Dėl supaprastinto pirkimo atviro konkurso būdu sąlygų patvirtinimo“.

Bendrojo plano keitimo paslaugos įsigytos įgyvendinant 2014-2020 metų Europos sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-019 priemonės „Kraštovaizdžio apsauga“ finansuojamą projektą „Kraštovaizdžio formavimas Lazdijų rajono savivaldybėje (II etapas)“.

Pasirašius paslaugų sutartį, vadovaujantis 2014-2020 metų Europos sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-019 priemonės „Kraštovaizdžio apsauga“ projektų finansavimo sąlygų aprašu, patvirtintu Lietuvos Respublikos aplinkos ministro 2016 m. kovo 23 d. įsakymu Nr. [D1-209](http://www.infolex.lt/ta/Default.aspx?ID=7&item=doc&aktoid=357568) „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-019 priemonės „Kraštovaizdžio apsauga“ projektų finansavimo sąlygų aprašo patvirtinimo“, Lazdijų rajono savivaldybės tarybos 2018 m. gegužės 30 d. sprendimu Nr. [5TS-1330](http://10.103.1.4:49201/aktai/Default.aspx?Id=3&DocId=47799) „Dėl Lazdijų rajono savivaldybės teritorijos bendrojo plano keitimo ir planavimo tikslų patvirtinimo“, sutartyje numatyta tvarka ir technine specifikacija, atlikti Lazdijų rajono savivaldybės teritorijos bendrojo plano, patvirtinto Lazdijų rajono savivaldybės tarybos 2008 m. gruodžio 5 d. sprendimu Nr. [5TS-648](http://10.103.1.4:49201/aktai/Default.aspx?Id=3&DocId=12291) „Dėl Lazdijų rajono savivaldybės teritorijos bendrojo plano patvirtinimo“, sprendinių keitimą, tame tarpe kraštovaizdžio ir gamtinio karkaso aspektais.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistas Aivaras Tulaba.

Investicijų skyriaus vyr. specialistas Aivaras Tulaba